
ფოტოელექტრული სისტემების მიმართულებით ტრენერთა ტრენინგის პროგრამის
ადგილობრივი კოორდინაცია და განხორციელების მხარდაჭერა
კონცეფციის დოკუმენტი და საორიენტაციო სამუშაო გეგმა
მიზანი
ფოტოელექტრული სისტემების მიმართულებით ტრენერთა ტრენინგის პროგრამის ადგილობრივ დონეზე ეფექტიანი მომზადების, კოორდინაციისა და განხორციელების უზრუნველყოფა. აღნიშნული მოიცავს პარტნიორ პროფესიულ კოლეჯებთან თანამშრომლობას, ტრენერობის კანდიდატების კოორდინაციას, სასწავლო რესურსების ადაპტირებას, ლოჯისტიკურ და თარგმნით მხარდაჭერას, კომუნიკაციისა და ხილვადობის ღონისძიებებს, ასევე თეორიული და პრაქტიკული სასწავლო სესიების განხორციელების ხელშეწყობას.
პასუხისმგებლობების სფერო
პროექტის პარტნიორებს, ექსპერტებსა და პარტნიორ პროფესიულ კოლეჯებს შორის კომუნიკაციის კოორდინაცია;
ტრენერობის კანდიდატების შერჩევის პროცესის მხარდაჭერა და მონაწილეთა შესაბამისი დოკუმენტაციის მომზადება;
პარტნიორ პროფესიულ კოლეჯებში სასწავლო ინფრასტრუქტურის მზადყოფნის შეფასება და კოორდინაცია;
პარტნიორ პროფესიულ კოლეჯებთან მოსამზადებელი და საკოორდინაციო შეხვედრების ორგანიზება;
ტრენინგების განრიგის, სივრცეების, მონაწილეთა დასწრებისა და სხვა ლოჯისტიკური საკითხების კოორდინაცია;
პრეზენტაციების, ტექნიკური სახელმძღვანელოებისა და სხვა სასწავლო მასალების ქართულ პროფესიულ საგანმანათლებლო კონტექსტთან ადაპტირება;
ექსპერტებისა და მონაწილეების მხარდაჭერა თეორიული და პრაქტიკული სასწავლო სესიების განმავლობაში;
ToT სესიების განმავლობაში პროფესიული თარგმანის უზრუნველყოფა ტექნიკური შინაარსის სრულად გაგების მიზნით;
საგანმანათლებლო და საინფორმაციო-სარეკლამო მასალების შემუშავება და წარმოება;
სოციალური მედიის კომუნიკაციისა და ციფრული პოპულარიზაციის მართვა, მათ შორის პოსტების რეკლამირება და სამიზნე აუდიტორიებზე მორგება;
შესაბამისი პარტნიორული პლატფორმების მეშვეობით ინფორმაციის გავრცელების კოორდინაცია;
ქუთაისში კლიმატის ცვლილებისა და ენერგოეფექტურობის კლუბის შექმნა და კოორდინაცია;
საქმიანობების მონიტორინგი, დოკუმენტირება და შემსყიდველ ორგანიზაციასა და პროექტის პარტნიორებთან რეგულარული კომუნიკაცია.
აქტივობების ჩამონათვალი და განხორციელების პერიოდები
ამოცანა 1 — ფოტოელექტრული სისტემების სპეციალისტების ტრენერთა ტრენინგი
აქტივობა 1.1 — პარტნიორ პროფესიულ კოლეჯებში ToT პროგრამის მომზადება და კოორდინაცია
განხორციელების პერიოდი: სექტემბერი, 2026
სამ პარტნიორ პროფესიულ კოლეჯთან, მოსამზადებელი საქმიანობების კოორდინაცია. აქტივობა მოიცავს სამი საკოორდინაციო შეხვედრის ორგანიზებას, 12 ტრენერობის კანდიდატის შერჩევისა და დოკუმენტირების მხარდაჭერას, სასწავლო ინფრასტრუქტურის მზადყოფნის შეფასებას, ექსპერტებთან ტრენინგის კალენდრის შეთანხმებასა და მიმდინარე ადმინისტრაციულ კომუნიკაციას.
აქტივობა 1.2 — სასწავლო მასალების ადაპტირებასა და მომზადების მხარდაჭერა
განხორციელების პერიოდი: სექტემბერი–დეკემბერი, 2026
DGS-ის მიერ შემუშავებული ფოტოელექტრული სისტემების სასწავლო მასალების ქართულ პროფესიულ საგანმანათლებლო კონტექსტთან ადაპტირების მხარდაჭერა; პრეზენტაციებისა და ტექნიკური სახელმძღვანელოების მომზადება; სასწავლო სახელმძღვანელოების ბეჭდვა; ციფრული სასწავლო რესურსების მომზადება და ტრენერებისთვის გავრცელება.
აქტივობა A 1.3 — ToT სესიების განხორციელების მხარდაჭერა
განხორციელების პერიოდი: ოქტომბერი, 2026 – ივნისი, 2027
ექსპერტების მიერ ჩატარებული ToT სესიების ორგანიზაციული და ლოჯისტიკური მხარდაჭერა. აქტივობა მოიცავს მონაწილეთა კოორდინაციას, ტრენინგების განრიგისა და სივრცეების მომზადებას, თეორიული და პრაქტიკული სესიებისთვის საჭირო მასალების, აღჭურვილობისა და სახარჯი მასალების კოორდინაციას, პროფესიულ თარგმანს, ტრენერებისა და მონიტორინგის თანამშრომლების მგზავრობისა და განთავსების ორგანიზებას, ასევე სესიების მონიტორინგსა და დოკუმენტირებას. 
ამოცანა 2 — გავრცელება, კომუნიკაცია და ხილვადობა
აქტივობა 2.1 — საგანმანათლებლო და საინფორმაციო-სარეკლამო მასალების შემუშავება და წარმოება
განხორციელების პერიოდი: მარტი – დეკემბერი, 2027
განახლებადი ენერგიის, კლიმატის ცვლილების შერბილებისა და ფოტოელექტრული ტექნოლოგიების სფეროში პროფესიული განათლების შესაძლებლობების შესახებ საგანმანათლებლო და საინფორმაციო-სარეკლამო მასალების შექმნა. აქტივობის ფარგლებში მომზადდება ორი მოკლე საგანმანათლებლო ვიდეო, შესაბამისი სცენარებით და გრაფიკული მასალებით.
აქტივობა 2.2 — ინფორმაციის გავრცელება და ციფრული კომუნიკაცია
განხორციელების პერიოდი: მაისი–დეკემბერი, 2027
პროექტის შედეგებისა და ძირითადი გზავნილების გავრცელება სოციალური მედიისა და პარტნიორული პლატფორმების მეშვეობით; კონტენტის შექმნა და სოციალური მედიის მართვა; მიზნობრივი ციფრული რეკლამირება; სულ მცირე 10 საინფორმაციო პოსტის გამოქვეყნება და ორი საგანმანათლებლო ვიდეოს გავრცელება.
აქტივობა 2.3 — ქუთაისში კლიმატის ცვლილებისა და ენერგოეფექტურობის კლუბის შექმნა და ფუნქციონირება
განხორციელების პერიოდი: ივნისი–დეკემბერი, 2027
კლუბის შექმნა და საქმიანობის კოორდინაცია სულ მცირე 30 სკოლის მოსწავლის ჩართულობით. პროგრამა მოიცავს კლიმატის ცვლილების, გარემოს დაცვის, ენერგიის დაზოგვისა და ფოტოელექტრული ტექნოლოგიების შესახებ სასწავლო სესიებს, მასალების მომზადებას, მონაწილეთა თანატოლგანმანათლებლებად მომზადებასა და ცნობიერების ასამაღლებელ აქტივობებს.
განხორციელების საორიენტაციო კალენდარი
დავალების საერთო განხორციელების პერიოდია 2026 წლის სექტემბრიდან 2027 წლის დეკემბრამდე. ქვემოთ მოცემული პერიოდები ეფუძნება პროექტის სამუშაო პაკეტს და წარმოადგენს საქმიანობების განხორციელების საორიენტაციო ჩარჩოს.

მოსალოდნელი შედეგები
სამი პარტნიორი პროფესიული კოლეჯი მომზადებულია ToT პროგრამის განსახორციელებლად;
შერჩეული და დოკუმენტირებულია 12 ტრენერობის კანდიდატი, თითოეული კოლეჯიდან 4 კანდიდატი;
მომზადებულია სასწავლო ინფრასტრუქტურა და ექსპერტებთან შეთანხმებულია ტრენინგების კალენდარი;
ფოტოელექტრული სისტემების სასწავლო მასალები ადაპტირებულია, მომზადებულია ქართულ ენაზე და გავრცელებულია ტრენერებს შორის; 
12 ტრენერს გავლილი აქვს ფოტოელექტრული სისტემების მონტაჟისა და მოვლის სულ მცირე 5-დღიანი ინტენსიური ტექნიკური სწავლება;
შექმნილი და გავრცელებულია ორი საგანმანათლებლო ვიდეო და სულ მცირე 10 საინფორმაციო პოსტი;
ქუთაისში შექმნილი და ამოქმედებულია კლიმატის ცვლილებისა და ენერგოეფექტურობის კლუბი სულ მცირე 30 მოსწავლის მონაწილეობით;
შემსყიდველი ორგანიზაციისთვის წარდგენილია საქმიანობებისა და განხორციელების პროცესის ამსახველი შესაბამისი დოკუმენტაცია.

სატედნერო ბიუჯეტი: 14 742 ევროს ექვივალენტი ლარში პროექტში არსებული გაცვლითი კურსისი მიხედვით. 

სატენდერო მოთხოვნები; 
პროფეისული განათლების პროგრამების (VET) განხორციელების გამოცდილება - მინ. 5 წლის დადასტურებული გამოცდილება პროფესიული განათლებისა და დასაქმების სფეროში


საჯარო უწყებებთან თანამშრომლობის გამოცდილება - დასაქმების სააგენტოებთან, მუნიციპალიტეტებთან და სხვა საჯარო უწყებებთან თანამშრომლობის გამოცდილება

კარიერული ორიენტაციის სერვისების განხორციელების გამოცდილება - ახალგაზრდებისთვის პროფესიული ორიენტაციისა და კარიერული კონსულტირების სერვისების მიწოდების გამოცდილება. 
ქუთაისში ოფისის და სტაფის ფუნქციონირება 

უპირატესობა მიენიჭება : 

DISC/Holland/self-assessment ან მსგავსი მეთოდოლოგიების გამოყენების გამოცდილება 

გერმანულ VET მოდელებთან მუშაობის გამოცდილება - გერმანული dual VET / COVE / vocational excellence მიდგომების პრაქტიკული გამოცდილება

Hausmeister / Building Management - ჰაუსმასტერის/შენობის მოვლის პროფესიულ პროგრამებზე მუშაობის გამოცდილება - building management/building maintenance პროფესიული პროგრამების დანერგვის ან განვითარების გამოცდილება;

